wickkiey/tamil-wikipedia-markdown huggingface dataset:
# தி கேரளா ஸ்டோரி



***தி கேரளா ஸ்டோரி*** என்பது 2023ஆம் ஆண்டு வெளியான இந்திய மொழி நாடகத் திரைப்படமாகும். இத்திரைப்படத்தின் இயக்குநர் சுதிப்தோ சென் மற்றும் தயாரிப்பாளர் விபுல் அம்ருத்லால் ஷா ஆவார். இதில் அதா சர்மா, யோகிதா பிகானி, சோனியா பாலானி மற்றும் சித்தி இத்னானி ஆகியோர் நடித்துள்ளனர். கேரளாவைச் சேர்ந்த ஒரு பெண்கள் குழு இசுலாம் சமயத்திற்கு மாற்றப்பட்டு இசுலாமிய போராளிக் குழுவில் சேரும் கதையில் தொடர்கிறது. இந்தத் திரைப்படம் *லவ் ஜிகாத்* என்ற *சதி கோட்பாட்டை* முன்வைத்து, கேரளாவைச் சேர்ந்த பல இந்து மற்றும் கிறித்துவப் பெண்கள் இஸ்லாமிற்கு மாற்றப்பட்டு இசுலாமிய போராளிக் குழுவில் சேர்க்கப்படுவதாக கூறுகிறது.  

இத்திரைப்படம் 5 மே 2023 அன்று வெளியானது. இத்திரைப்படம் வெளியாவதற்கு முன்னரும், பின்னரும் ஆதரவும், எதிர்ப்பும் இருந்தது.  
இத்திரைப்படம் ₹81.36 கோடி (US$10 மில்லியன்) வசூலித்து. 2023ஆம் ஆண்டில் ஐந்தாவது-அதிக வசூல் செய்த இந்தித் திரைப்படமாக மாறியுள்ளது. இத்திரைப்படம் உலகின் 37 நாடுகளில் திரையிடப்பட்டுள்ளது.  

## விமர்சனம்
பல சர்ச்சைகளுக்கும், எதிர்ப்புகளுக்கும் இடையே வெளியான தி கேரளா ஸ்டோரி திரைப்படத்தில், ஆப்கானிஸ்தான்-ஈராக்-துருக்கி-சிரியா உள்ளிட்ட நாடுகளில் எல்லைப் பகுதிகளில் ஆயுத தாக்குதல் நடத்தும் இசுலாமியப் போராளிக் குழுக்களிடம் சிக்கிக் கொள்ளும் 3 கேரளாப் பெண்களின் வலிகளை வெளிப்படுத்தும் துயரமிக்க கதை ஆகும். கேரளாவில் உள்ள கிறிஸ்தவ, இந்துப் பெண்கள் இஸ்லாமிய ஆண்களால் பாதிப்புக்குள்ளாகின்றனர் என்ற கருத்தை சொல்ல இத்திரைப்பபடம் முனைகிறது.  

திரைப்படத்தின் கதாநாயகியான மூன்று பெண்களும் தன் சக இஸ்லாமிய தோழி ஒருவரால் மூளைச் சலவை செய்யப்படுகிறார். பெண்கள் தங்கள் முகத்தை புர்காவுக்குள் ஒளித்துக் கொள்ள வேண்டும். அப்போது தீய ஆண்களின் பார்வை நம்மீது படாது.  
இந்த உலகை காக்க வந்த ஏக இறைவன் அல்லா மட்டுமே எனக் கூறி அந்தப் பெண் இந்து, கிறிஸ்தவ பெண்ணை மூளைச் சலவை செய்கிறார்கள். சில இடங்களில் லவ் ஜிகாத் பற்றி படம் பேசுகிறது. இஸ்லாமிய ஆண்கள் தங்களின் கருவை அப்பாவி பெண்களின் வயிற்றில் வளரச் செய்கிறார்கள் என்று திரைப்படம் கூறுகிறது. மேலும் இந்தப் பெண்கள் பாலியல் அடிமைகளாக, தற்கொலைப் படையினராக மாற்றப்படுகின்றனர் எனவும் படம் கூறுகிறது. சமூக வலைதளத்தில் இத்திரைபடத்திற்கு நேர்மறையான விமர்சனம் வழங்கிய ஜோத்பூர் நபர் மீது தாக்குதல் தொடுக்கப்பட்டது.  
## வழக்கு
இத்திரைப்படத்தை மேற்கு வங்காளம் மற்றும் தமிழ்நாட்டில் திரையிட அனுமதி மறுக்கப்பட்டதால், இப்படத்தயாரிப்பாளர்கள் உச்ச நீதிமன்றத்தில் வழக்கு தொடுத்தனர். 12 மே 2023 அன்று உச்ச நீதிமன்றம் மேற்கு வங்காளம் மற்றும் தமிழ்நாடு அரசுகளுக்கு விளக்கம் கேட்டு கடிதம் அனுப்பியுள்ளது. 18 மே 2023 அன்று இந்த வழக்கில் *தி கேரளா ஸ்டோரி* திரைப்படத்திற்கான தடையை நீக்கி உத்தரவிட்டது. தி கேரளா ஸ்டோரி திரைப்படத்திற்கு மேற்கு வங்காள அரசு விதித்த தடைக்கு இடைக்கால தடை விதித்த இந்திய உச்ச நீதிமன்றம், இத்திரைப்படம் திரையிடும் திரையரங்குகளில் உரிய பாதுகாப்பு வழங்க வேண்டும் என மேற்கு வங்கம் மற்றும் தமிழக அரசுக்கும் உத்தரவிட்டுள்ளது.  

## இதனையும் காண்க
- தி காஷ்மீர் பைல்ஸ்
# துமக்கூரு நகரம் சட்டமன்றத் தொகுதி


## சட்டமன்ற உறுப்பினர்கள்

- 1951-2008: தொகுதி செயல்பாட்டில் இல்லை. துமக்கூரைப் பார்க்கவும்
- 2008: எஸ். சிவண்ணா சொகாடு, பாரதிய ஜனதா கட்சி
- 2013: எஸ். ரபீக் அகமது, இந்தியத் தேசிய காங்கிரசு

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | ஜி. பி. ஜோதி கணேஷ் | பாரதிய ஜனதா கட்சி |
| 2023 | } |  |

## தேர்தல் முடிவுகள்
### 2018

## மேலும் பார்க்கவும்

- கர்நாடக சட்டமன்ற தொகுதிகளின் பட்டியல்
- தும்கூர் மாவட்டம்
# ரகுபாபு



**ரகு பாபு** என்பவர் தெலுங்கு நடிகர் ஆவார். இவர் நகைச்சுவை நடிகராக அறியப்படுகிறார். இவர் தெலுங்கு திரையுலகில் பல வெற்றி படங்களில் பணியாற்றியுள்ளார்.  

இவர் பிரபல நகைச்சுவை நடிகரும் குணச்சித்திர நடிகருமான கிரி பாபுவின் மூத்த மகன் ஆவார். இவரது சொந்த ஊர் ரவிநுதலா ஆகும். இவர் 1988 இல் திருமணம் செய்து கொண்டார்.  

## ஆதாரங்கள்
# ஜோ அண்ட் ஜோ

**ஜோ அண்ட் ஜோ** (*Jo and Jo*) என்கிற மலையாள படத்தை அறிமுக இயக்குநர் அருண் டி ஜோஸ் இயக்கியுள்ளார். இது ஒரு இந்திய மலையாள மொழி நகைச்சுவைத் திரைப்படமாகும் . இமேஜின் சினிமாஸ் மற்றும் சிக்னேச்சர் ஸ்டுடியோஸ் இணைந்து இந்தப் படத்தைத் தயாரித்துள்ளன. ரவீஷ் நாத்துடன் அருண் எழுதிய இந்தப் படத்தில் நிகிலா விமல், மேத்யூ தாமஸ், நஸ்லன் கே. கஃபூர் மற்றும் மெல்வின் ஜி பாபு ஆகியோர் முக்கிய வேடங்களில் நடித்துள்ளனர். இப்படத்திற்கு கோவிந்த் வசந்தா இசையமைத்துள்ளார். இந்த படம் 13 மே 2022 அன்று வெளியிடப்பட்டது. இந்த படமானது விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது, எனவே வணிக ரீதியாக வெற்றி பெற்ற படமாக கருதப்படுகிறது.  

## கதை
கதாநாயகி ஜோமோல், பேபி மற்றும் லில்லி தம்பதிக்கு பிறந்த மூத்த மகள். இவர்களுக்கு இரண்டாவதாக பிறந்த குழந்தை ஜோமோன். தனது தம்பி ஒரு ஆண் பிள்ளை என்பதால் தன் பெற்றோர்கள் அவரை அதிகம் விரும்புவதாக ஜோமோல் நினைக்கிறார். ஜோமோன் ஒரு கவலையற்ற குணம் கொண்ட நபர் மற்றும் அவருக்கும் அவரது அக்களாளுகும் இடையிலான அதிகாரப் போட்டிக்கு வரும்போது அவர் தனது ஆணாதிக்க தனத்தை வெளிப்படுத்த கூடியவர். ஜோமோல் தனது கூரிய அறிவினால் ஜோமோனின் ஒவ்வொரு சிறு குறும்புகளையும் கண்டுபிடித்து, அவர்களின் பெற்றோரிடம் வெளிப்படுத்துகிறார். இவை அனைத்தும் அவர்களுக்கிடையில் விரிசலை உருவாக்குகின்றன. இதற்கிடையில், அவர்களின் வீட்டிற்கு ஒரு காதல் கடிதம் வருகிறது. அவர்கள் இருவரும் அந்தக் கடிதம் மற்ற நபருக்காக எழுதப்பட்டதாக நினைக்கிறார்கள். மேலும் அவர்கள் இருவரும் கடிதத்தின் பின்னால் உள்ள முழு கதையையும் ஆதாரத்துடன் அவிழ்க்க முயற்சிக்கிறார்கள். இப்படி தான் கதை நகர்கிறது. இந்த கதைக்களத்தில் ஜோமோல் மீதான மனோஜின் விருப்பம், கொரோனா பெருந்தொற்றின் இரண்டாம் அலையின் போது எபி தனது காதலி நிம்மியைச் சந்திக்கும் திட்டம் போன்றவையும் அடங்கும். மேலும் இந்த படத்தில் ஆணாதிக்கம் குறித்தும், பெண்ணியம் குறித்தும் எளிய முறையில் காட்சிப்படுத்தப்பட்டுள்ளது.  

## நடிகர்கள்

- ஜோமோல் பேபியாக நிகிலா விமல்
- ஜோமோன் பேபியாக மேத்யூ தாமஸ்
- மனோஜ் சுந்தரனாக நஸ்லென் கே.கபூர்
- எபி குருவில்லாவாக மெல்வின் ஜி பாபு
- சாகர் சூர்யாவாக துட்டு (பரிஷ்காரி)
- பேபி பலதாராவாக ஜானி ஆண்டனி
- லில்லிக்குட்டி பேபியாக ஸ்மினு சிஜோ
- அன்னம்மாவாக லீனா ஆண்டனி
- மனோஜின் மூத்த மாமாவாக ஹரீஷ் பென்கன்
- நிம்மியாக சானியா பாபு (மெல்வினின் காதல் விருப்பம்)
- கடக்காரனாக சந்தோஷ் லக்ஷ்மன்
- இந்துவாக சமீரா சாபு
- ஜோமோனின் திருமணப் பெண்ணாக அஞ்சனா அசோகன் (எல்லோலம் தாரி பாடல்)
- உறுப்பினர் ஷிபுவாக பினு அடிமாலி
- சப் இன்ஸ்பெக்டராக ஸ்ரீஜித் ரவி
- இந்துவின் தந்தை சாஜியாக கலாபவன் ஷாஜோன் (கேமியோ தோற்றம்)

## தயாரிப்பு
இந்த படம் குறித்த அறிவிப்பு செப்டம்பர் நடுப்பகுதியில் அறிவிக்கப்பட்டது. இதன் முதல் பார்வை சுவரிதழை நடிகர் பிரித்விராஜ் சுகுமாரன் மேத்யூவின் பிறந்தநாளான அக்டோபர் 16 அன்று வெளியிட்டார்.  

## வெளியீடு
இப்படம் 13 மே 2022 அன்று திரையரங்குகளில் வெளியிடப்பட்டது.  

### வீட்டு ஊடகம்
இந்த படத்தின் எண்ம உரிமையை அமேசான் பிரைம் மீடியா வாங்கியுள்ளது மற்றும் இது 10 ஜூன் 2022 அன்று முதல் அமேசான் ஓடிடி தளத்தில் ஒளிபரப்பாக தொடங்கியது.  

## இசை
இப்படத்திற்கு கோவிந்த் வசந்தா இசையமைத்துள்ளார், சுஹைல் கோயா மற்றும் டிட்டோ தங்கச்சன் ஆகியோர் பாடல்களை எழுதியுள்ளனர்.
# திருப்பனந்தாள் டி. எஸ். மாரிமுத்து

**திருப்பனந்தாள் டி. எஸ். மாரிமுத்து** அல்லது **திருப்பனந்தாள் மாரிமுத்துப் பிள்ளை** (இறப்பு: 2023) என்பவர் இந்தியாவின் தமிழ்நாட்டைச் சேர்ந்த தவில் இசைக் கலைஞர் ஆவார்.  

## ஆரம்பகால வாழ்க்கை
மாரிமுத்து தன் இளம் வயதில் தன் தந்தை சீனுவாசனிடம் இசை அடிப்படைகளைப் பயின்றார். பின்னர் கூறைநாடு பழனிவேலிடம் குருகுல முறைப்படி இசை பயின்று, இசை நிகழ்ச்சிகளில் வாசிக்கத் தொடங்கினார்.  

## தொழில் வாழ்க்கை
இவர் துவக்கத்தில் கூறைநாடு கோவிந்தராசனுடன் இரண்டாவது தவிலாக நாகசுரக் கலைஞர் திருவெண்காடு சுப்பிரமணியன் குழுவில் வாசித்தார். பின்னர் செம்பனார்கோயில் சகோதர்களான எஸ். ஆர். ஜி. சம்பந்தம், எஸ். ஆர். ஜி. இராஜண்ணா குழுவினருடன் ஏறக்குறைய 25 ஆண்டுகள் வாசித்தார். 1980 முதல் 1990 வரை பத்தாண்டுகள் சிங்கப்பூர் சீனுவாச பெருமாள் கோயிலில் இசைக்கலைஞராக பணிபுரிந்தார். அக்காலக்கட்டத்தில் ஆத்திரேலியா, மலேசியா போன்ற நாடுகளில் நடந்த கோயில் விழாக்களிலும், கலை நிகழ்ச்சிகளிலும் தவில் வாசித்துள்ளார்.  

திருப்பனந்தாள் காசிமடத்தின் ஆஸ்தான வித்வானாக இருந்த இவர் திருவாவடுதுறை ஆதீனக் கோயில்களிலும் வாசித்துள்ளார்.  

## விருதுகள்
இவரின் இசைப் பணியைப் பாராட்டி தமிழ்நாடு அரசு 2020 ஆம் ஆண்டு இவருக்கு கலைமாமணி விருதை அளித்து பாராட்டியது.  

## குடும்பம்
மாரிமுத்துவுக்கு மூன்று மகன்கள் உண்டு. அவர்களில் குருமூர்த்தி, அருணசடேசன் ஆகிய இருவர் தன் தந்தையைப் பின்பற்றி தவில் இசைக்கலைஞர்களாக உள்ளனர்.
# ஊரக வளர்ச்சி அமைச்சகம்

## ஊராக மேம்பாட்டு அமைச்சகத்தின் துறைகள்
அமைச்சகம் இரண்டு துறைகளைக் கொண்டுள்ளது: ஊரக வளர்ச்சித் துறை மற்றும் நில வளத் துறை. இத்துறைகள் இஆப மூத்த செயலாளர் தலைமையில் செயல்படுகிறது.  

### ஊரக வளர்ச்சித் துறை
ஊரக வளர்ச்சித் துறை மூன்று தேசிய அளவிலான திட்டங்களை வழிநடத்துகிறது: 1. கிராமப்புற சாலைகள் மேம்பாட்டுத் திட்டம் (*கிராம் சதக் யோஜனா*) (*PMGSY*), 2. கிராமப்புற வேலைவாய்ப்பு மற்றும் கிராமப்புற வீட்டுவசதித் திட்டம் (*சுவர்ணஜெயந்தி கிராம் சுவரோஸ்கர் யோஜனா* (*SGSY*) கிராமப்புற வேலைவாய்ப்பு மற்றும் கிராமப்புற வீட்டுவசதித் திட்டம் (*பிரதான் மந்திரி ஆவாஸ் யோஜனா*) இது மாவட்ட ஊரக வளர்ச்சி முகமையின் கீழ் செயல்படுகிறது. இத்துறையின் கீழ் மூன்று தன்னாட்சி அமைப்புகள் செயல்படுகிறது. அவைகள்:  
1. மக்கள் நடவடிக்கை மற்றும் கிராமப்புற தொழில்நுட்ப முன்னேற்ற கவுன்சில் (*CAPART*)
1. தேசிய ஊரக வளர்ச்சி நிறுவனம் (NIRD)
1. தேசிய ஊரக சாலை மேம்பாட்டு நிறுவனம் (NRRDA)
இந்த மூன்று அமைப்புகளுக்கும் ஊரக வளர்ச்சித் துறை அமைச்சர் தலைவராகவும், அமைச்சகத்தின் செயலர் துணைத் தலைவராகவும் உள்ளனர்.  

### நில வளத் துறை
நில வளங்கள் திணைக்களம் மூன்று தேசிய அளவிலான திட்டங்களைக் கையாள்கிறது:  
1. நீர்நிலை மேம்பாட்டுத் திட்டம் (*பிரதான் மந்திரி கிரிஷி சிஞ்சாயி யோஜனா*)
1. நில பதிவுகளை நவீனமயமாக்கல் திட்டம்
1. நீரஞ்சல் தேசிய நீர்நிலை திட்டம் (*Neeranchal National Watershed Project*)
### இதர திட்டங்கள்
- ஊரக முன்னோடி நிலப் பயன்பாட்டுத் திட்டமிடல் மற்றும் மேலாண்மை திட்டம்
- ஊரகப் பகுதிகளில் எளிதாக தொழில் செய்ய - முன்முயற்சிகள்
## இதனையும் காண்க
- சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்
- இந்திய அமைச்சகங்களின் பட்டியல்
# பெரியபட்டினம் சட்டமன்றத் தொகுதி



**பெரியபட்டினம் சட்டமன்றத் தொகுதி** *(Periyapatna Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது மைசூர் மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டப்பேரவை உறுப்பினர் | கட்சி |
| --- | --- | --- |
| 2018 | கே. மகாதேவா | } |

## தேர்தல் முடிவுகள்

### 2018

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- மைசூர் மாவட்டம்
# இரசாயனங்கள் மற்றும் உரங்கள் அமைச்சகம்



இந்திய அரசின் இரசாயனங்கள் மற்றும் உரங்கள் அமைச்சகத்தின் கீழ் இரசாயனங்கள், பெட்ரோலியப் பொருட்கள், உரங்கள் மற்றும் மருந்தியல் துறைகள் செயல்படுகிறது. இந்த அமைச்சகத்தின் மூத்த அமைச்சர் மன்சுக் எல். மாண்டவியா ஆவார்.  

## இரசாயனங்கள் மற்றும் உரங்கள் துறை
இரசாயனங்கள் மற்றும் பெட்ரோ கெமிக்கல்ஸ் துறையானது டிசம்பர் 1989 வரை தொழில்துறை அமைச்சகத்தின் கீழ் இருந்தது. பின்னர் பெட்ரோலியம் மற்றும் இரசாயன அமைச்சகத்தின் கீழ் கொண்டுவரப்பட்டது. 5 சூன் 1991 அன்று இரசாயனங்கள் மற்றும் பெட்ரோ கெமிக்கல்ஸ் துறையானது, இரசாயனங்கள் மற்றும் உரங்கள் அமைச்சகத்திற்கு மாற்றப்பட்டது.  

இரசாயனங்கள், பெட்ரோ கெமிக்கல்ஸ் மற்றும் மருந்துத் தொழில் துறையின் திட்டமிடல், மேம்பாடு மற்றும் ஒழுங்குமுறைகள் ஆகியவற்றின் பொறுப்பை இந்த அமைச்சகம் கண்காணிக்கிறது.  
## இணைக்கப்பட்ட அமைப்புகள்
- தேசிய மருந்து விலை நிர்ணய ஆணையம் (NPPA)
- மத்திய பிளாஸ்டிக் பொறியியல் மற்றும் தொழில்நுட்ப நிறுவனம்
## இதனையும் காண்க
- இந்திய அரசின் அமைச்சகங்கள்
# பொறந்தாலும் ஆம்பளையா பொறக்ககூடாது



**பொறந்தாலும் ஆம்பளையா பொறக்ககூடாது** என்பது 1993 இல் வெளிவந்த தமிழ் நகைச்சுவை திரைப்படமாகும். இத்திரைப்படத்தை என். கே. விசுவநாதன் இயக்கியிருந்தார். பாண்டியராஜன் மற்றும் ஐசுவரியா ஆகியோர் முக்கிய கதாபாத்திரங்களில் நடித்திருக்கின்றனர். 25 செப்டம்பர் 1993 இல் வெளியிடப்பட்டது.  

## நடிகர்கள்
- பாண்டியராஜன்

}}
# உப்பள்ளி-தாரவாடா-மேற்கு சட்டமன்றத் தொகுதி


**உப்பள்ளி-தாரவாடா-மேற்கு சட்டமன்றத் தொகுதி** (*Hubli-Dharwad West Assembly constituency*) இந்தியாவின் கர்நாடக மாநிலத்தின் 224 சட்டமன்றத் தொகுதிகளில் ஒன்றாகும். இது தார்வாட் மாவட்டத்திலுள்ள ஒரு சட்டமன்றத் தொகுதியாகும்.  

## சட்டப் பேரவை உறுப்பினர்கள்
ஆதாரம்  
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2008 | சந்தரகாந்த் பெல்லாடு | பாரதிய ஜனதா கட்சி |
| 2013 | அரவிந்த் பெல்லாடு |  |
| 2018 | } |  |

## தேர்தல் முடிவுகள்
### 2023

### 2018

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- தார்வாட் மாவட்டம்
# ஏற்கத்தக்க வெளியிடப்பட்ட பெயர்

**ஏற்கத்தக்க வெளியிடப்பட்ட பெயர்** (*Validly published name*) என்பது தாவரவியல் பெயரிடலில், *தாவரவியல் பெயரிடலுக்கான அனைத்துலக நெறிமுறையின்* தேவைகளைப் பூர்த்தி செய்யும் பெயராகும். ஒரு பெயரின் சரியான வெளியீடு தாவரவியல் பெயர் இருப்பதற்கான குறைந்தபட்சத் தேவைகளைக் குறிக்கிறது: பெயர்களாகத் தோன்றும் ஆனால் சரியான முறையில் வெளியிடப்படாத சொற்கள் ஐசிஎன்-ல் "நிலைகள்" என்று குறிப்பிடப்படுகின்றன. இது ஒரு குறிப்பிட்ட உயிரலகு மற்றும் தரவரிசைக்கான சரியான பெயராக இருக்க வேண்டிய அவசியமில்லை.  

## விலங்கியல் மாறுபாடு
விலங்கியலில், "சரியான பெயர்" என்ற தாவரவியல் சொல்லுக்கு ஒப்பான "சரியான பெயர்" என்ற சொல் வேறுபட்ட பொருளைக் கொண்டுள்ளது. "சரியான முறையில் வெளியிடப்பட்ட பெயர்" என்ற சொல் "கிடைக்கக்கூடிய பெயர்" என்ற விலங்கியல் சொல்லைப் போன்றது.  

## மேலும் பார்க்கவும்

- விவரிக்கப்படாத உயிரலகு, குறைந்தபட்சம் ஒரு உயிரியலாளரால் தனித்துவமானதாக அங்கீகரிக்கப்பட்டுள்ளது, ஆனால் பெயர் சரியான முறையில் வெளியிடப்படவில்லை
# கிடைக்காத பெயர்

**கிடைக்காத பெயர்** (*Unavailable name*) என்பது விலங்கியல் பெயரிடலில், விலங்கியல் பெயரிடலின் பன்னாட்டுக் குறியீட்டின் விதிகளுக்கு இணங்காத பெயராகும். எனவே இதனால் ஒரு உயிரலகிற்கான சரியான பெயராக இதனைப் பயன்படுத்த முடியாது. இத்தகைய பெயர், சரத்துகள் 10 முதல் 20 வரை உள்ள விதிகளைப் பூர்த்தி செய்யவில்லை அல்லது விதிகள் 1.3-ன் கீழ் விலக்கப்பட்டுள்ளது.  

கிடைக்காத பெயர்களில் "*ஓரிசோமிசு கைபெனெமசு*" மற்றும் "உபிராஜரா ஜூபாட்டசு" போன்ற வெளியிடப்படாத பெயர்கள், நிகராகுவான் நெல் எலிக்கு முன்மொழியப்பட்ட *மைக்ரோனெக்டோமிசு* என்ற துணைப்பேரினப் பெயர் போன்ற விவரங்கள் இல்லாத பெயர்கள் (*நாமினா நுடா*), தைகா மூஞ்சூறுவின் *சோரெக்சு ஐசோடன் பிரின்செப்சு மொன்டனசு*, மற்றும் பல்வேறு வகைகளில் உள்ள துணையினங்களின் (கீழ்நிலை துணைச்சிற்றினப் பெயர்கள்) கீழ் தரவரிசையுடன் முன்மொழியப்பட்ட பெயர்கள்.  

பொதுவாக அடிக்கடி குழப்பம் ஏற்பட்டாலும், கிடைக்காத பெயர் அவசியமில்லை. இதற்கு ஒரு நல்ல உதாரணம், கிடைக்காத தொன்மா பெயரான "உபிராஜரா ஜுபாடசு" ஆகும். இது இதன் பெயரிடல் நிலையைப் பற்றிய விரிவான ஆய்வுக்கு முன் அப்பட்டமான பெயர் என்று பொதுவாகக் கருதப்பட்டது.
# ஆயிரம் வாசல் இதயம்

**ஆயிரம் வாசல் இதயம்** என்பது 1980 ஆம் ஆண்டு வெளியான இந்திய தமிழ் மொழித் திரைப்படமாகும். இதனை ஏ. ஜெகநாதன் இயக்கினார்.  

படத்தில் சுதாகர், ராதிகா, ரோஜா ரமணி மற்றும் வடிவுக்கரசி ஆகியோர் நடித்துள்ளனர். இத்திரைப்படம் ஜனவரி 1, 1980 அன்று வெளியிடப்பட்டது.  

## நடிகர்கள்

## ஒலிப்பதிவு
இத்திரைப்படத்திற்கு இளையராஜா இசையமைத்திருந்தார்.  

## ஆதாரங்கள்
# மதுரோதைய ஈசுவரமுடையார் கோயில்



**மதுரோதய ஈசுவரமுடையார் கோயில்** என்பது இந்தியாவின், தமிழ்நாட்டின், மதுரை மாவட்டம், விக்கிரமங்கலம் என்னும் ஊரில் உள்ள ஒரு சிவன் கோயில் ஆகும்.  

## வரலாறு
இக்கோயில் கி.பி. 12 ஆம் நூற்றாண்டில் கட்டப்பட்டதாக அறியப்படுகிறது. கோயிலுக்கு நிபந்தங்கள் அளிப்பது தொடர்பாக சடையவர்மன் சிறீவல்லப பாண்டியன், மாறவர்மன் பராக்கிரம பாண்டியன், சடையவர்மன் சுந்தரபாண்டியன் ஆகியோரின் கல்வெட்டுகள் உள்ளன.  

## சிற்ப வேலைப்பாடுகள்
சிற்ப வேலைப்பாடுகள் மிக்கதாக இக்கோயில் உள்ளது. கோயில் தூண்கள் வேலைப்பாடு மிக்கவையாக உள்ளன. தமிழ்நாட்டின் பிற கோயில்கள் போல இங்கு பிரம்மாண்ட சிற்பங்கள் இல்லை. மாறாக, இக்கோயில் சிறிய நுட்பமான சிற்பங்களைக் கொண்டுள்ளது. இக்கோயிலின் தேவ கோட்டத்தில் பிரஸ்தார மட்டத்தில் உள்ள கொடுங்கைகளின் கீழ் பல்வேறு தெய்வச் சிற்பங்கள் சிற்றுளி கொண்டு வேலைப்பாடுகளுடன் உருவாக்கப்பட்டுள்ளன.  

## வழிபாடு
இக்கோயிலில் இருகால பூசை நடக்கிறது. சித்திரா பௌர்ணமி நாளில் திருக்கல்யாண உற்சவம் நடக்கிறது. வைகாசி விசாகம், ஆடிப் பூரம், அட்சய திருதியை, விநாயக சதுர்த்தி, பரதநாட்டிய நிகழ்வுடன் நவராத்திரி கொலு உற்சவம், ஐப்பசி அன்னாபிசேகம், கார்த்திகை விளக்கீடு, கார்த்திகை முதல் திங்கள் நாளன்று 108 சங்காபிசேகம், ஆருத்திரா தரிசனம், தைப்பொங்கல் மூன்று நாள் உற்சவம், மகா சிவராத்திரி ஆகிய விழாக்கள் இங்கு சிறப்பாக கொண்டாடப்படுகின்றன.
# விக்கிரமங்கலம்



**விக்கிரமங்கலம்** (*Vikramangalam*) என்பது இந்திய ஒன்றியம், தமிழ்நாட்டின், மதுரை மாவட்டம், செல்லம்பட்டி ஒன்றியத்துக்கு உட்பட்ட ஒரு சிற்றூர் ஆகும். இது விக்கிரமங்கலம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான மதுரையிலிருந்து 29 கிலோமீட்டர் தொலைவிலும், மாநிலத் தலைநகரான சென்னையில் இருந்து 504 கிலோமீட்டர் தொலைவிலும் உள்ளது. இப்பகுதியில் நீண்ட நெடிய நாகமலைத் தொடரும், சிறு குன்றுகளும் நிறைந்துள்ளன.  

## வரலாறு
கி. பி. 11 ஆம் நூற்றாண்டில் பாண்டிய நாடு சோழர்களின் ஆட்சிக்கு உட்பட்டிருந்தது. அப்போது சோழர்களின் அரச பிரதிநிதியாக பாண்டிய நாட்டை *விக்கிரம சோழ பாண்டியன்* (கி.பி. 1050-1079) என்பவன் ஆண்டு வந்தான். அவனால் வணிக நகராக இந்த ஊர் உருவாக்கபட்டு *விக்கிரம சோழபுரம்* என்று அழைக்கபட்டது. இந்த வணிக நகரானது அக்காலத்தில் புகழ்பெற்று விளங்கிய *திசையாயிரத்து ஐநூற்றுவர்* என்று புகழ்பெற்ற வணிகக் குழுவினருடன் தொடர்புடையதாக இருந்துள்ளது. விக்கிரமங்கலத்தில் உள்ள பிற்காலப் பாண்டியர் காலக் கல்வெட்டில் இந்த ஊர் *தென் கல்லகநாட்டில் உள்ள விக்கிரம சோழபுரம்* என்று குறிப்பிடப்பட்டுள்ளது. இந்த விக்கிரம சோழபுரம் என்ற பெயரே பிற்காலத்தில் விக்கிரமங்கலம் என மருவியுள்ளது.  

இந்த ஊருக்கு அருகில் உள்ள உண்டாங்கல் மலையில் இரண்டு சமணக் குகைகள் உள்ளன. குகைகளில் சமணப் படுக்கைகளும், கிமு இரண்டாம் நூற்றாண்டை சேர்ந்த ஏழு தமிழி கல்வெட்டுகளும் உள்ளன.  

## ஊரில் உள்ள கோயில்கள்
- மதுரோதைய ஈசுவரமுடையார் கோயில்
- விக்கிரமங்கலம் சுந்தரமூர்த்தி கோயில்
- விக்கிரமங்கலம் அங்காளம்மன் கோயில்
- விக்கிரமங்கலம் மாரியம்மன் கோயில்
- விக்கிரமங்கலம் மகாலிங்கசாமி கோயில்
- விக்கிரமங்கலம் மருதப்பசாமி கோயில்

## மேற்கோள்
# முகூர்த்தக்கால் நடுதல்

திருமண வீடுகளில் **முகூர்த்தக்கால் நடுதல்** அல்லது **பந்தக்கால் நடுதல்** என்பது சுபகாரியத்தின் தொடக்கத்தைக் குறிக்கிறது. திருமண வீடுகளில், திருமணம் நடப்பதற்கு ஐந்து நாட்களுக்கு முன்னர் சுபகூர்த்த நாளில், சுபமுகூர்த்தம் நேரத்தில்முகூர்த்தக்கால் நடப்படுகிறது. நடைபெறப்போகும் திருமணம் இறை அருளாசியோடு மணமக்கள் இன்புற்று மகிழ்ச்சியாக வாழவேண்டும் என்பதைக் குறிக்கவே பந்தக்கால் அல்லது முகூர்த்தக்கால் நடப்படுகிறது.  

மணப்பந்தலின் ஒரு கால்தான் முகூர்த்தக் கால் ஆகும். திருமணத்தின் போது மணமகன் மற்றும் மணமகள் இல்லங்களிலும், திருமணம் செய்யும் இடத்திலும் வடகிழக்கு திசையில் முகூர்த்தக் கால் நடுவது மரபாக இருந்து வருகிறது. மூங்கில் அல்லது பால் ஊறும் மரக் கிளைகளை மணமகன் மற்றும் மணப்பெண் இவர்களுக்கு மிக நெருக்கமான உறவினர்கள் சேர்ந்து இவர்களின் வீடுகளில் இடப்படும் மணப்பந்தலுக்கான முகூர்த்தக் காலாக நடுவார்கள். மூங்கிலும், பால் ஊறும் மரமும் தழைத்துச் செழிப்பது போல் மணமக்களின் வாழ்வும் செழிக்கும் என்ற நம்பிக்கை குறித்த சடங்காகும்.  
## முகூர்த்தக்கால் நடும் முறை
வீட்டுத் திருமணத்தின் போது வடகிழக்கு திசையான ஈசான்ய மூலையில் முகூர்த்தக்கால் அல்லது பந்தக்கால் நடப்படும். முகூர்த்தக்கால் நடுவதற்கு மூங்கிலை சுத்தம் செய்து மஞ்சள், குங்குமம் பூசி, அதன் உச்சியில் பூக்கள் சுற்றி அலங்கரித்து வீட்டின் வடகிழக்கு திசையில் நடப்படுகிறது.  

## கோயில்களில் முகூர்த்தக் கால் நடுதல்
தமிழகக் கோயில் விழாக்களுக்கு சில நாட்கள் முன்னர், விழா சிறப்பாக நடைபெற வேண்டி, பூஜை, புனஸ்காரங்களுடன் கோயிலின் ஈசானிய மூலையில் பந்தக்கால் நடுவது பாரம்பரிய வழக்கமாக உள்ளது.  

## திருத்தேர் முகூர்த்தக்கால் நடுதல்
தமிழகக் கோயில் விழாவின் முக்கிய வைபவமாகத் தேரோட்டம் நடைபெறுவதற்கு முன்னதாக, "திருத்தேர் முகூர்த்தக்கால்" ஊன்றும் நிகழ்வு நடைபெறும். தேருக்கு சில நாட்களுக்கு முன்பு காலையில் சிறப்பு பூஜைகள் முடிந்த பிறகு, முகூர்த்தக்கால் கோவிலிலிருந்து ஊர்வலமாக தேரடிக்கு கொண்டு வரப்படும். பின்னர், தேரின் முதல் நிலையில் முகூர்த்தக்காலுக்கு சிறப்பு பூஜைகள் நடைபெற்று ஊன்றப்படும்.
# அறுபதாம் கல்யாணம்

**அறுபதாம் கல்யாணம்** அல்லது **சஷ்யப்தபூர்த்தி கல்யாணம்** அல்லது **மணி விழா** என்பது திருமணமான ஒரு ஆண், தனது மனைவியோடு இல்லற வாழ்வில், தனது 60 வயதை கடந்து 61 வயதில் அடியெடுத்து வைக்கும் போது செய்து கொள்ளும் ஒரு திருமணச் சடங்காகும். சஷ்டியப்தபூர்த்தி சடங்கு, அறுபதாம் திருமணம் செய்து கொள்பவரின் பிறந்த மாதத்தில், பிறந்த நட்சத்திரம் மற்றும் திதியன்று நடத்தபடுகிறது.  

பெரும்பாலும் அறுபதாம் கல்யாணம் கோயில்களிலேயே நடத்தப்படுகிறது. பல்வேறு ஹோமங்களும் பூஜைகளும் செய்யப்படுகின்றன. அதிதேவதைகளுக்கு பூரண கும்பங்கள் வைத்து பூஜைகள் செய்யப்படுகின்றன .மேலும் கலச பூஜையும் செய்யப்படுகின்றது. தங்கள் வசதிக்குத் தகுந்தவாறு கலசங்கள் முறையே 16, 32, 64 எண்ணிக்கையில் வைத்து பூஜிக்கப்படுகின்றன.  

பூஜை முடிந்ததும் கலசங்களில் இருக்கும் புனித நீரானது அவர்களின் பிள்ளைகளால், உறவினர்களால், நண்பர்களால் மணமக்களின் மீது ஊற்றப்படுகிறது. மணமக்களின் பாதங்களில் விழுந்து வணங்கி ஆசீர்வாதம் வாங்குவது மிகுந்த பாக்கியமாகக் கருதப்படுகிறது.  

மணமக்களும் தங்களிடம் ஆசீர்வாதம் பெற்றவர்களுக்கு சேலை, சோளி, மஞ்சள், மாங்கல்யச் சரடு போன்ற பொருட்களை தங்கள் வசதிக்குத் தகுந்தவாறு வழங்குகின்றனர்.  

வசதி படைத்தவர்கள் மயிலாடுதுறை மாவட்டம், திருக்கடையூரில் உள்ள அமிர்தகடேசுவரர் கோயிலில் அறுபதாம் கல்யாணம் செய்து கொள்கிறார்கள்.  

சஷ்டியப்தபூர்த்தி அன்று குலதெய்வ பூஜை செய்த பின்பு கணபதி ஹோமம், லட்சுமி ஹோமம், ஆயுஷ் ஹோமம், அமிர்த மிரித்துஞ்சய ஹோமம், தன்வந்திரி ஹோமம் முதலிய ஹோமங்கள் செய்யப்பட்டு கலச பூஜை செய்யப்படும். பிறகு முகூர்த்த நேரத்தில் குடும்பத்தின் 61 வயதை தொடும் ஆண்மகனான மணமகன் புது தாலியை தனது மனைவியின் கழுத்தில் கட்டி சஷ்டியப்தபூர்த்தி சடங்கை நிறைவு செய்வர்.  

பெற்றோருக்கு, தம் குழந்தைகள் சஷ்டியப்பூர்த்தி சடங்கை செய்வதால், அவர்கள் தங்களின் திருமண வாழ்க்கை காலத்தில் தெரிந்தும், தெரியாமலும் செய்த பாவங்கள் நீங்கி நன்மைகள் ஏற்படுகின்றன. மேலும் ஹோமங்களின் பலன்களால் அத்தம்பதியருக்கு நோய், ஆரோக்கிய குறைவு ஏற்படுவதை தடுத்து, நீண்ட ஆயுளையும், உடல் மற்றும் மன பலத்தையும், அவரின் மனைவிக்கு தீர்க்க சுமங்கலி பாக்கியத்தை தருகிறது.  
## பிற வயதிகளில் செய்யும் திருமணங்கள்
1. 70ஆவது வயது முடிந்த பின்னர் **பீமரத சாந்தி**
1. 80 வயது முடிவில் **சதாபிஷேகம்**
1. 90 வயதில் **விஜயரத சாந்தி**
1. 100 வயதில் **கனகாபிஷேகம்**
# எஸ். டி. பார்த்தசாரதி


**எஸ். டி. பார்த்தசாரதி** என்பவர் தமிழக ஓவியர்களுள் ஒருவர்.  

இவர் விகடன் குழுமத்தில் வெள்ளிவிழா கொண்டாடக்கூடிய ஓவியராக இருந்துள்ளார். *சாரதி* என்ற பெயரில் ஓவியங்களை வரைந்துள்ளார். இவர் கும்பகோணத்தில் வசித்த போது அரியக்குடி ராமானுஜ ஐயங்காரிடம் சீடனாக முயன்றுள்ளார்.  

ஜெமினி ஸ்டூடியோவில் கார்ட்டூனிஸ்டாக இருந்துள்ளார். சந்திரோதயம், தமிழ்நாடு, தினத்தந்தி பத்திரிகைகளில் பணியாற்றியுள்ளார்.  

## சித்திரக்கதை
- இன்ஸ்பெக்டர் ராஜவேல் -ஆனந்த விகடன்

## ஆதாரங்கள்
# சாங்காய் ஒத்துழைப்பு அமைப்பு


**சாங்காய் ஒத்துழைப்பு அமைப்பு** (SCO) என்பது ஒரு யுரேசியா அரசியல், பொருளாதாரம் மற்றும் பாதுகாப்பு அமைப்பாகும். இதன் புவியியல் மற்றும் மக்கள் தொகை அடிப்படையில் உலகின் மிகப்பெரிய பிராந்திய அமைப்பாகும். இந்த அமைப்பு யுரேசியாவின் பரப்பளவு மற்றும் மக்கள் தொகையில் சுமார் 60% விழுக்காடு கொண்டுள்ளது. மேலும் உலக மக்கள் தொகையில் 40% கொண்டுள்ளது. உலக மொத்த உள்நாட்டு உற்பத்தியில் இந்த அமைப்பின் நாடுகளின் பங்கு 20% ஆகும்.  
## வரலாறு
1996இல் சீன மக்கள் குடியரசு, கஜகஸ்தான், கிர்கிஸ்தான், ரஷ்யா மற்றும் தஜிகிஸ்தான் ஆகிய நாடுகள் சேர்ந்து சாங்காய் ஐந்து அமைப்பு நிறுவப்பட்டது. 15 சூன் 2001 அன்று இந்த அமைப்பில் உஸ்பெகிஸ்தான் இணைந்தது. 19 செப்டம்பர் 2003 அன்று இந்த அமைப்பில் இந்தியா மற்றும் பாகிஸ்தான் இணைந்த பின் இந்த அமைப்பிற்கு சாங்காய் ஒத்துழைப்பு அமைப்பு எனப்பெயரிடப்பட்டது. இந்த அமைப்ப்பில் பல நாடுகள் பார்வையாளர்களாகவும் மற்றும் உரையாடல் பங்காளிகளாகவும் உள்ளனர்.  

சாங்காய் ஒத்துழைப்பு அமைப்புக் குழுவின் உறுப்பினர் நாடுகளின் தலைவர்களால் இந்த அமைப்பு நிர்வகிக்கப்படுகிறது. இது ஆண்டிற்கு ஒரு முறை கூடுகிறது. இதன் தலைமையகம் சீனா நாட்டின் பெய்ஜிங் நகரத்தில் உள்ளது. இந்த அமைப்பின் பிராந்திய பயங்கரவாத எதிர்ப்பு அமைப்பு உஸ்பெகிஸ்தான் நாட்டின் தாஷ்கண்ட் நகரததில் செயல்படுகிறது. இதன் அமைப்பின் 8 உறுப்பினர்களாக அந்தந்த நாட்டு நிர்வாகத் தலைவர்கள் உள்ளனர்.  

## செயல்பாடுகள்
2007இல் போக்குவரத்து, ஆற்றல் மற்றும் தொலைத்தொடர்பு தொடர்பான இருபதுக்கும் மேற்பட்ட பெரிய அளவிலான திட்டங்களை சாங்காய் ஒத்துழைப்பு அமைப்பு துவக்கியது. மேலும் பாதுகாப்பு, இராணுவம், பாதுகாப்பு, வெளியுறவு, பொருளாதாரம், கலாச்சாரம், வங்கி மற்றும் அதன் உறுப்பு நாடுகளின் மற்ற அதிகாரிகளின் வழக்கமான கூட்டங்களை நடத்தியது.  

சூலை 2015இல் ரஷ்யாவின் உஃபாவில், இந்தியாவையும் பாகிஸ்தானையும் முழு உறுப்பினர்களாக சேர்க்க சாங்காய் ஒத்துழைப்பு அமைப்பு முடிவு செய்தது. இரு நாடுகளும் சூலை 2016இல் உஸ்பெகிஸ்தானின் தாஷ்கண்டில் உள்ள கடமைகளின் குறிப்பாணையில் கையெழுத்திட்டனர். 9 சூன் 2017 அன்று அஸ்தானாவில் நடந்த உச்சிமாநாட்டில், இந்தியாவும் பாகிஸ்தானும் அதிகாரப்பூர்வமாக முழு உறுப்பினர்களாக இணைந்தன.
# சிக்காவ் சட்டமன்றத் தொகுதி


**சிக்காவ் சட்டமன்றத் தொகுதி** (*Shiggaon Assembly constituency*) இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது ஆவேரி மாவட்டத்தின் ஒரு பகுதியாகவும், தார்வாடு மக்களவைத் தொகுதியின் ஒரு பகுதியாகவும் உள்ளது.  

## சட்டமன்ற உறுப்பினர்கள்
ஆதாரம்:  
| 1957 | ருத்ரகவுடா பாட்டீல் | இந்திய தேசிய காங்கிரசு |
| --- | --- | --- |
| 1962 | பக்கிரப்பா சித்தப்பா தாவரே |  |
| 1967 | எஸ். நிஜலிங்கப்பா |  |
| 1972 | நடாஃப் முகமது காசிம்சாப் மர்தன்சாப் |  |
| 1978 |  |  |
| 1983 |  |  |
| 1985 | நீலகண்டகவுடா வீரணகவுடா பாட்டீல் | சுயேச்சை |
| 1989 | மஞ்சுநாத் குன்னூர் | இந்திய தேசிய காங்கிரசு |
| 1994 |  |  |
| 1999 | காத்ரி சையத் அஸம்பீர் சையத் காதர் பாஷா | ஜனதா தளம் (சமயச்சார்பற்ற) |
| 2004 | சிந்தூர ராஜசேகர் | சுயேச்சை |
| 2008 | பசவராஜ் பொம்மை | பாரதிய ஜனதா கட்சி |
| 2013 |  |  |
| 2018 |  |  |
| 2023 |  |  |

## தேர்தல் முடிவுகள்

### 2023

### 2018

### 2013

### 2008

### 1962

- பக்கிரப்பா சித்தப்பா தாவேரே (இதேகா): 20,838 வாக்குகள்
- பக்கிரகௌடா திரகனகௌடா பாட்டீல்: 6,606

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- ஹாவேரி மாவட்டம்
# பாம்பே பேக்கரி



**பாம்பே பேக்கரி** (*Bombay Bakery*) பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரின் சதர் பகுதியில் அமைந்துள்ளது. இந்திய நகரமான பம்பாய் நினைவாக நிறுவனத்திற்கு இப்பெயரிடப்பட்டது.  

## வரலாறு
பாம்பே பேக்கரி 1911 ஆம் ஆண்டு பலாச் ராய் கங்காராம் ததானி என்பவரால் நிறுவப்பட்டது. சிந்து மாகாணத்தைச் சேர்ந்த தாது நகரத்தில் ஓர் இந்து அமில் இனத்தில் இவர் பிறந்தார்.  

1948 ஆம் ஆண்டில் பலாச் ராய் கங்காராம் ததானி இறந்தார். இவரது மகன் கிசிஞ்சந்து ததானி பாம்பே பேக்கரியின் உரிமையாளரானார்.
# வி. வி. ஸ்ரீநிவாசன்


**வி. வி. ஸ்ரீநிவாசன்** என்பவர் தமிழக ஓவியர்களுள் ஒருவர். இவர் நிவாஸ் என்ற பெயரில் ஓவியங்களை வரைந்துள்ளார். பிறகு ஓவியர் சந்திராவின் அறிவுறுத்தலின் படி 'லதா' என்ற பெயரில் ஓவியங்களை வரைந்துள்ளார்.  

## முத்துசுவாமி தீட்சிதரின் ஓவியம்

முத்துசாமி தீட்சிதரின் பிரபலமான தபால்தலை ஓவியத்தினை வரைந்தவர் ஸ்ரீநிவாசன். இப்படத்தினை தீட்சிதரின் தம்பி பாலுசாமி தீட்சிதருக்காக வரைந்துள்ளார். பிறகு பாலுசாமி தீட்சிதரிடம் அனுமதி பெற்று தபால் துறையினர் இந்த ஓவியத்தை பயன் படுத்தியுள்ளனர்.  

## ஆதாரங்கள்
# சிகாரிபுரா சட்டமன்றத் தொகுதி


**சிகாரிபுரா சட்டமன்றத் தொகுதி** (*Shikaripura Assembly constituency*) என்பது தென்னிந்தியாவில் உள்ள கருநாடகாவின் 224 சட்டமன்றத் தொகுதிகளில் ஒன்றாகும். இது தொகுதி சிகாரிபூர் நகரத்தின் பெயரால் அழைக்கப்படுகிறது. இது சிமோகா மக்களவைத் தொகுதியின் எட்டு சட்டமன்றத் தொகுதிகளில் ஒன்றாகும்.  

## சட்டமன்ற உறுப்பினர்கள்
| 1962 | வீரப்பா | இந்திய தேசிய காங்கிரசு |
| --- | --- | --- |
| 1967 | ஜி.பசவண்ணப்பா | சம்யுக்தா சோசலிச கட்சி |
| 1972 | கே.யெங்கடப்பா | இந்திய தேசிய காங்கிரசு |
| 1978 |  |  |
| 1983 | பி. எஸ். எடியூரப்பா | பாரதிய ஜனதா கட்சி |
| 1985 |  |  |
| 1989 |  |  |
| 1994 |  |  |
| 1999 | பி. என். மகாலிங்கப்பா | இந்திய தேசிய காங்கிரசு |
| 2004 | பி. எஸ். எடியூரப்பா | பாரதிய ஜனதா கட்சி |
| 2008 |  |  |
| 2013 | கருநாடக சனதா கட்சி |  |
| 2014 | பி. வை. ராகவேந்திரா | பாரதிய ஜனதா கட்சி |
| 2018 | பி. எஸ். எடியூரப்பா |  |
| 2023 | விஜயேந்திர எடியூரப்பா |  |

## தேர்தல் முடிவுகள்
### 2023

### 2018
# பனாஸ் பால் பண்ணை



, பனஸ்கந்தா மாவட்டம், குஜராத்]]  

**பனாஸ் பால் பண்ணை** (*Banas Dairy*) , இந்தியாவின் குஜராத் மாநிலத்தின் பனஸ்கந்தா மாவட்டத்தில் உள்ள பாலன்பூர் நகரத்தில் அமைந்துள்ள கூட்டுறவு அமைப்பில் இயங்குகிறது. இது குஜராத் அரசின் அமுல் பால் நிறுவனத்தின் ஒரு பிரிவு ஆகும். பனாஸ் கூட்டுறவு பால் பண்ணை 1969இல் நிறுவப்பட்டது. இப்பால் பண்ணையில் 5,000 பேர் பணி செய்கின்றனர். பனாஸ் கூட்டுறவு பால்பண்ணை நாள் ஒன்றுக்கு 50 இலட்சம் லிட்டர் பாலை கிராமப்புற பால் உற்பத்தியாளர்கள் கூட்டுறவு சங்கங்களிடமிருந்து கொள்முதல் செய்கிறது.  

தேசிய பால்பண்ணை மேம்பாட்டு வாரியத்தின் ஆலோசனைகளின்படி பனாஸ் கூட்டுறவு பால்பண்ணை நிறுவப்பட்டது. இதன் தலைமையகம் பாலன்பூர் நகரம் ஆகும்.  

## படக்காட்சிகள்
# உடுப்பி சட்டமன்றத் தொகுதி


**உடுப்பி சட்டமன்றத் தொகுதி** (*Udupi Assembly constituency*) என்பது இந்திய மாநிலமான கருநாடகாவின் சட்டமன்ற (மாநில சட்டமன்றம்) 224 தொகுதிகளில் ஒன்றாகும். இது இந்திய மக்களவையின் உடுப்பி-சிக்மகளூர் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| 1952 | தோன்சே ஆனந்த் பை | இந்திய தேசிய காங்கிரசு |
| --- | --- | --- |
| 1957 | உபேந்திர நாயக் | பிரஜா சோசலிச கட்சி |
| 1962 | மு. மத்வராஜா | இந்திய தேசிய காங்கிரசு |
| 1967 | எஸ். கே. அமீன் |  |
| 1972 | மனோரமா மத்வராஜ் |  |
| 1978 |  |  |
| 1983 | வி .எஸ். ஆச்சார்யா | பாரதிய ஜனதா கட்சி |
| 1985 | மனோரமா மத்வராஜ் | இந்திய தேசிய காங்கிரசு |
| 1989 |  |  |
| 1994 | யு. ஆர். சபாபதி | கர்நாடக காங்கிரசு கட்சி |
| 1999 | இந்திய தேசிய காங்கிரசு |  |
| 2004 | கே. ரகுபதி பட் | பாரதிய ஜனதா கட்சி |
| 2008 |  |  |
| 2013 | பிரமோத் மத்வாரா | இந்திய தேசிய காங்கிரசு |
| 2018 | கே. ரகுபதி பட் | பாரதிய ஜனதா கட்சி |
| 2023 | யஷ்பால் சுவர்ணா | } |

## தேர்தல் முடிவுகள்

### 2018

## மேலும் பார்க்கவும்

- உடுப்பி மாவட்டம்
- கர்நாடக சட்டமன்ற தொகுதிகளின் பட்டியல்
# புத்தக மேற்கோள் குறியீட்டெண்

**புத்தக மேற்கோள் குறியீட்டெண்** (*Book Citation Index*) என்பது இணையச் சந்தா அடிப்படையிலான அறிவியல் மேற்கோள் அட்டவணையிடல் சேவையாகும். இது கிளாரிவேட் அனலிட்டிக்சு மூலம் பராமரிக்கப்படுகிறது. இது அறிவியல் வலை அடிப்படை சேகரிப்பின் ஒரு பகுதியாகும். இது முதன்முதலில் 2011-ல் தொடங்கப்பட்டது. இதில் 2005-லிருந்து 60000 புத்தகங்களைக் கொண்டுள்ளது. இந்தக் குறியீட்டில் உள்ள புத்தகங்கள் மின்னணு மற்றும் அச்சிடப்பட்ட அறிவார்ந்த நூல்கள் ஆகும். இவை ஆராய்ச்சி மற்றும்/அல்லது அத்தகைய ஆய்வுக் கட்டுரைகளின் மதிப்புரைகளை அடிப்படையாகக் கொண்ட கட்டுரைகளைக் கொண்டுள்ளன.  

## வரவேற்பு
2014ஆம் ஆண்டு பிளேஸ் க்ரோனின் மற்றும் கேசிடி ஆர். சுகிமோடோ வெளியிடப்பட்ட புத்தகவியலுக்கு அப்பால்: அறிவார்ந்த தாக்கத்தின் பல பரிமாண குறிகாட்டிகளைப் பயன்படுத்துதல் (*பியாண்டு பைப்லியோமெட்ரிக்ஸ்: ஹார்னெஸிங் மல்டிடிமென்ஷனல் இன்டிகேட்டர்ஸ் ஆஃப் ஸ்காலர்லி இம்பாக்ட்*) புத்தகத்தில் "புத்தக அடிப்படையிலான துறைகளின் தாக்கத்தை மதிப்பிடுவதற்கு, ஏராளமான புத்தகங்களைக் கொண்ட தரவுத்தளம் தேவை" என்று குறிப்பிட்டுள்ளனர். இந்த தேவையைப் பூர்த்தி செய்தது, கூகுள் புத்தகங்கள். இது நோக்கத்தை நிறைவேற்றியதோடு, இலவசமாகவும், (அப்போது) புத்தகவியல் பகுப்பாய்வுகளுக்கு மிகவும் விரிவானதாக இருந்தது. *அமெரிக்கன் தகவல் அறிவியல் தொழில்நுட்ப சமூக ஆய்விதழில்* 2013ஆம் ஆண்டு வெளியான கட்டுரையில் குறியீட்டின் வாய்ப்புகள் மற்றும் வரம்புகள் பற்றிக் குறிப்பிடப்பட்டிருந்தது. "இந்த சாத்தியமான பயன்பாட்டிற்கான மிக முக்கியமான வரம்புகள் முகவரி தகவல் இல்லாத வெளியீடுகளின் அதிக பங்கு, வெளியீட்டு எண்ணிக்கையின் அதிகரிப்பு, வெவ்வேறு படிநிலை மட்டங்களிலிருந்து ஒட்டுமொத்த மேற்கோள் எண்ணிக்கையின் பற்றாக்குறை மற்றும் மேற்கோள் தேடலுக்கு இடையே உள்ள மேற்கோள் எண்ணிக்கையில் முரண்பாடானது. புத்தக மேற்கோள் குறியீடு." புத்தக மேற்கோள் குறியீடானது "தனிவரைவு நூல்களுக்கு, நம்பகமான மற்றும் அவசியமான மேற்கோள் தரவு மூலத்தை உருவாக்குவதற்கான முதல் படியாகும். இது மிகவும் சவாலான பிரச்சினை, ஏனெனில், பத்திரிகைகள் மற்றும் மாநாடு வெளியீடுகளைப் போலல்லாமல், புத்தகங்களுக்குக் குறிப்பிட்ட தேவைகள் உள்ளன. மேலும் பொருள் வகைப்பாட்டின் சூழல், மேற்கோள் காட்டப்பட்ட வெளியீடுகள் மற்றும் வெளியீடுகளை மேற்கோள் காட்டுவதில் இவற்றின் பங்கு" முதலியவற்றில் பல சிக்கல்கள் வெளிவருகின்றன.
# சைனாப் அங்காடி

**சைனாப் அங்காடி** (*Zainab Market*) என்பது பாக்கித்தான் நாட்டின் கராச்சி நகரத்தில் உள்ள ஒரு துணி கடையாகும்.  

## கட்டடம்
சைனாப் அங்காடி இதன் பரந்த அளவிலான தயாரிப்புகளுக்கு பெயர் பெற்ற மூன்று அடுக்கு வணிக கட்டடமாகும். தரை தளம் முதன்மையாக விற்பனையாளர்களுக்கானது. அடித்தளத்தில் சிறப்பு கடைகள் உள்ளன. முதல் தளத்தில் தோல் பொருட்கள் விற்கப்படுகின்றன. சம்பிரதாய உடைகள், பாரம்பரிய நகைகள், கைவினைப்பொருட்கள் மற்றும் வீட்டு அலங்காரப் பொருட்கள் போன்ற பொருட்களின் வரிசையை சந்தை வழங்குகிறது.  

பிரித்தானிய இந்தியா காலத்தில் கட்டப்பட்ட சிக்கலறை போன்ற அமைப்பால் இக்கட்டடம் வகைப்படுத்தப்படுகிறது.
# உருது அங்காடி



**உருது அங்காடி** (*Urdu Bazaar*) என்பது பாக்கித்தான் நாட்டின் கராச்சி நகரத்தில் உள்ள ஒரு புத்தக அங்காடியாகும். சதார் பகுதியில் அமைந்துள்ள இது பாக்கித்தானின் பழமையான மற்றும் மிகவும் மதிப்புமிக்க வரலாற்றுச் சிறப்பு மிக்க புத்தகக் கடைகளில் ஒன்றாக கருதப்படுகிறது. இந்த அங்காடியில் இன்னும் 50 ஆண்டுகளுக்கும் மேலாக இசுலாமிய மற்றும் மத புத்தகங்களை அச்சிட்டு வரும் வெளியீட்டாளர்கள் உள்ளனர்.  

பயன்படுத்தப்பட்ட மற்றும் புதிய புத்தகங்கள் ஆகிய இரண்டு வகைகளிலும் கலை, வரலாறு, இலக்கியம், தத்துவம், மதம் மற்றும் அறிவியல் பற்றிய பல்வேறு தலைப்புகளில் இங்கு கிடைக்கின்றன.  

உருது அங்காடி அதன் புத்தக திருவிழாவிற்கும் பெயர் பெற்றதாகும்.  

## வரலாறு
மொகலாயர் காலத்திலிருந்தே இருந்து வந்த உருது அங்காடி 1950 ஆம் ஆண்டுகளில் கராச்சியில் நிறுவப்பட்டது. முதலில், இந்த அங்காடி புலம்பெயர்ந்தவர்களால் நடத்தப்படும் ஒரு சில கடைகளை கொண்டிருந்தது. ஆனால் அது படிப்படியாக வளர்ந்து சதார் பகுதியிலுள்ள எம்.ஏ.சின்னா சாலைக்கு மாற்றப்பட்டது. நாடு சுதந்திரம் அடைந்த போது மிசன் சாலையில் இக்கடை இருந்ததற்கான அடையாளங்களை இன்றும் அங்கு காணலாம்.
# விந்துக் கொடை

**விந்து தானம்** அல்லது **விந்துக் கொடை** (*sperm donation*) என்பது ஆண் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானம் தருவதாகும். இந்த விந்துவினால் பிறக்கும் குழந்தைக்கு விந்தை அளித்தவர்தான் தந்தை என்றாலும், சட்டப்படியும் பிற சடங்குகளின்படியும் கருத்தரித்த பெண்ணின் கணவரே அக்குழந்தைக்குத் தந்தையாகக் கருதப்படுவார். குழந்தையல்லாத இணையர் மட்டுமின்றி ஓரினச் சேர்க்கையாளர்களும், திருமணம் செய்து கொள்ளாத பெண்களும் இவ்வகையில் குழந்தை பெற்றுக் கொள்வர்.  

தன் விந்தை கொடையளிக்க விரும்புபவர் விந்து வங்கியை நாடி கொடையளிப்பர். விந்தைப் பெற விரும்பும் இணையர் விந்தை அளித்தவரின் உடற்கட்டு, இனம், தோற்றம், திறமைகள் போன்ற பிற தகவல்களை நாடிப் பெறுவதும் உண்டு.  
கருத்தரித்தல் செயற்கை முறையில் விந்தை பெண்ணின் கருப்பைக்குள் செலுத்தல் வழியும் நடைபெறும். சில நேரங்களில் அந்த ஆண் அப்பெண்ணுடன் உடலுறவு கொண்டு கருத்தரிக்கச் செய்தலும் நடைபெறும். ஆண் ஒருவர் தனியார் விந்து வங்கிகளில் தன்னுடைய விந்தைக் குறிப்பிட்ட பெண்ணுக்குத் தர அனுமதி உண்டு.  

## விந்தணு கொடையாளி
விந்தணு கொடையாளி என்பவர் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானமாகத் தருபவராவார். இவ்வாறு கொடையாகத் தரப்படும் விந்தணுவை வாங்கவும், சேமிக்கவும், விற்பனை செய்யவும் விந்தணு வங்கிகள் செயல்படுகின்றன. பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவைத் தானமாகப் பெறுகின்றன.  

### சட்டக் கருத்துகள்
விந்தணு கொடையாளிகள் முறையாக மனித கருத்தரித்தல் மற்றும் கருவளவியல் ஆணையம் அங்கீகரித்த விந்தணு வங்கிகளில் விந்தணுவைக் கொடுக்க வேண்டும். இதனால் கொடையாளிகளின் விந்தணுவிலிருந்து உருவாகும் குழந்தைகளுக்கும் விந்தணு கொடையாளிகளுக்கும் பாதுகாப்பு கிடைக்கிறது.  

- கொடை விந்தணு மூலம் பிறக்கும் எந்தவொரு குழந்தைக்கும் கொடையாளி சட்டப்பூர்வத் தந்தை இல்லை.
- பிறக்கும் குழந்தைக்கு எந்தச் சட்டப்பூர்வக் கடமையையும் கொடையாளி செய்ய வேண்டியதில்லை.
- குழந்தைக்கு நிதியுதவி செய்யும்படி விந்தணு கொடையாளியை நிர்ப்பந்திக்க இயலாது.
- அதுபோல குழந்தையை எப்படி வளர்க்க வேண்டும் என்பதைப் பெற்றோரிடம் கூற விந்தணு கொடையாளிக்கு எந்த உரிமையும் இல்லை.
- குழந்தையின் பிறப்புச் சான்றிதழில் விந்தணு கொடையாளியின் பெயர் இடம்பெறாது.

இந்த உரிமைச் சட்டங்கள் நாடுகளுக்கிடையே மாறுபடுகிறது.  

## ஆதாரங்கள்
# மரியானா இஸ்கந்தர்



**மரியானா இசுகந்தர்** (*Maryana Iskander*)(பிறப்பு செப்டம்பர் 1, 1975) என்பவர் எகிப்தில் பிறந்த அமெரிக்க சமூக தொழில்முனைவோரும், வழக்கறிஞரும் ஆவார். இவர் 2022ஆம் ஆண்டில், கேத்ரீன் மேகருக்குப் பிறகு, விக்கிமீடியா நிறுவனத்தின் முதன்மை செயல் அலுவலர் ஆனார். இப்பதவிக்கு முன், இசுகந்தர், *ஹராம்பி யூத் எம்ப்ளாய்மென்ட் ஆக்சிலரர்* என்ற நிறுவனத்தின் தலைமை நிர்வாக அதிகாரியாகவும், நியூயார்க்கில் உள்ள அமெரிக்காவின் திட்டமிடப்பட்ட *பேரன்ட்ஹுட்* சங்கத்தின் முன்னாள் தலைமை இயக்க அதிகாரியாகவும் இருந்தார்.  

## ஆரம்ப வாழ்க்கை மற்றும் கல்வி
மரியானா இசுகந்தர், எகிப்தின் கெய்ரோவில் பிறந்தார். நான்கு வயதில் இவரது குடும்பம் அமெரிக்காவில் உள்ள டெக்சஸின் *ரவுண்ட் ராக்* என்னுமிடத்தில் குடியேறியது. இசுகந்தர் ரைஸ் பல்கலைக்கழகத்தில் *ஹாரி எஸ். ட்ரூமன்* உதவித் தொகையுடன் கல்வியைத் தொடர்ந்தார். 1997-ல் சமூகவியலில் இளங்கலை பட்டம் பெற்றார்.  

1999ஆம் ஆண்டில், இசுகந்தர் தனது முது அறிவியலை கல்வியினை ஆக்சுபோர்டு நகரில் உள்ள டிரினிட்டி கல்லூரியில் பயின்றார். 2002ஆம் ஆண்டில், புதிய அமெரிக்கர்களுக்கான பால் மற்றும் டெய்சி சொரோசு விருது இவருக்கு வழங்கப்பட்டது. இந்த விருது "அமெரிக்க சமூகம், கலாச்சாரம் அல்லது கல்வித் துறையில் குறிப்பிடத்தக்க பங்களிப்பைச் செய்யத் தயாராக இருக்கும்" புலம்பெயர்ந்தோருக்கு அல்லது புலம்பெயர்ந்தோரின் குழந்தைகளுக்கு வழங்கப்படுகிறது.
# வருணா சட்டமன்றத் தொகுதி



**வருணா சட்டமன்றத் தொகுதி** (*Varuna Assembly constituency*) என்பது இந்தியாவின் கருநாடக மாநில சட்டமன்றத்தில் உள்ள 224 சட்டமன்றத் தொகுதிகளில் ஒன்றாகும். இது **சாமராஜநகர்** மக்களவைத் தொகுதியின் ஒரு பகுதியாகும். 2008ஆம் ஆண்டு எல்லை நிர்ணய நடவடிக்கைக்குப் பின்னர் இத்தொகுதி உருவாக்கப்பட்டது.  

## சட்டமன்ற உறுப்பினர்கள்
- 2008-ல் உருவாக்கப்பட்டது
| 2008 | சித்தராமையா | இந்திய தேசிய காங்கிரசு |
| --- | --- | --- |
| 2013 |  |  |
| 2018 | யதீந்திர சித்தராமையா |  |
| 2023 | சித்தராமையா |  |

## தேர்தல் முடிவுகள்

### 2018 சட்டமன்ற தேர்தல்

## மேலும் பார்க்கவும்

- கர்நாடக சட்டமன்ற தொகுதிகளின் பட்டியல்
# யதீந்திர சித்தராமையா


**யதீந்திர சித்தராமையா** (*Yathindra Siddaramaiah*) கர்நாடகா மாநிலத்தைச் சேர்ந்த அரசியல்வாதி ஆவார். இவர் இந்தியத் தேசிய காங்கிரசின் தலைவர். இவர் வருணா சட்டமன்றத் தொகுதியிலிருந்து 2018 முதல் 2023 வரை கருநாடக சட்டமன்ற உறுப்பினராகப் பணியாற்றினார். யதீந்திரா கருநாடக மாநில முன்னாள் முதல்வர் சித்தராமையாவின் இளைய மகன் ஆவார். .  

## அரசியல் வாழ்க்கை
யதீந்திரா ஒரு மருத்துவர் ஆவார். இவர் நோயியல் நிபுணத்துவம் பெற்றவர். இவர் வருணா சட்டமன்றத் தொகுதிக்கு 2018-ல் நடைபெற்ற சட்டமன்ற பொதுத் தேர்தலில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். இவர் பெரும் வாக்கு வித்தியாசத்தில் வெற்றிபெற்றார்.  
### 2018 சட்டமன்ற தேர்தல்
# வெளிர் தலை மரங்கொத்தி


**வெளிர்-தலை மரங்கொத்தி** (*Pale-headed woodpecker*)(***ஜெசினுலசு கிராண்டியா***) என்பது பிசிடே குடும்பத்தில் உள்ள ஒரு வகை பறவையாகும். இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடமாக மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.  

2017-ல் வெளியிடப்பட்ட மூலக்கூறு தொகுதிவரலாற்று ஆய்வில், வெளிர்தலை மரங்கொத்தி *டைனோபியம்* பேரினத்திற்குள் வைக்கப்பட்டது. ஆலிவ் முதுகு மரங்கொத்தியின் (*டைனோபியம் ரப்பெல்சி*) சகோதர இனமாகும்.
# ஜெயநகர் சட்டமன்றத் தொகுதி


**ஜெயநகர் சட்டமன்றத் தொகுதி** (*Jayanagar Assembly constituency*) என்பது இந்தியாவின் தென் மாநிலமான கருநாடகாவின் கருநாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் தெற்கு மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| 1978 | எம். சந்திரசேகர் | ஜனதா கட்சி |
| --- | --- | --- |
| 1983 |  |  |
| 1985 |  |  |
| 1989 | இராமலிங்க ரெட்டி | இந்திய தேசிய காங்கிரசு |
| 1994 |  |  |
| 1999 |  |  |
| 2004 |  |  |
| 2008 | பி. என். விஜய குமார் | பாரதிய ஜனதா கட்சி |
| 2013 |  |  |
| 2018 | செளமியா ரெட்டி | இந்திய தேசிய காங்கிரசு |
| 2023 | சி. கே. இராமமூர்த்தி | பாரதிய ஜனதா கட்சி |

## தேர்தல் முடிவுகள்

### 2023
# ஈசாப்பூர்


**இச்சாப்பூர் அல்லது ஈசாப்பூர்**, இந்தியாவின் மேற்கு வங்காள மாநிலத்தின் வடக்கு 24 பர்கனா மாவட்டத்தில் உள்ள வடக்கு பரக்பூர் நகராட்சியில் அமைந்த பகுதியாகும். கொல்கத்தாவிற்கு வடகிழக்கே 27.2 கிலோ மீட்டர் தொலைவில் உள்ள ஈசாப்பூர் நகரம் கொல்கத்தா பெருநகர மண்டலப் பகுதியில் உள்ளது. இச்சாப்பூரின் பெரும் பகுதிகள் இந்தியப் பாதுகாப்புத் துறையின் நிலங்களாக உள்ளது.  

ஈசாப்பூரில் இந்தியப் படைக்கலத் தொழிற்சாலைகள் வாரியத்தின் துப்பக்கித் தொழிற்சாலை மற்றும் உலோகம் மற்றும் எஃகுத் தொழிற்சாலைகள் உள்ளது.
# வில்லியம் ஜான் தாமஸ்



**வில்லியம் ஜான் தாமஸ்** (16 நவம்பர் 1803 - 15 ஆகஸ்ட் 1885) என்பவர் நாட்டுப்புறவியல் அறிஞர் ஆவார். இவர் கி.பி.1846 ஆம் ஆண்டு நாட்டுப்புறவியலைக் குறிக்கும் நாட்டுப்புறவியல் (Folklore) என்ற சொல்லை உருவாக்கினார். இச்சொல்லினை பெருவாரியான நாடுகள் பரவலாகப் பயன்படுத்துகின்றன.  

இவர் மனிதனின் சடங்கு முறைகள், நம்பிக்கைகள், கதைப் பாடல்கள், பழமொழி, நாட்டுப்புறப் பாடல் என வழக்காறுகள் அனைத்துமே நாட்டுப்புறவியல் இலக்கியம் என்றார்.  

இவர் 1803 ஆம் ஆண்டு நவம்பர் 16 ஆம் தேதி பிறந்தார். வில்லியம் ஜான் தாமஸ் தன்னுடைய படைப்புகளுக்கு ஆம்ப்ரோஸ் மெர்டன் என்ற பெயரை புனைப்பெயராக பயன்படுத்தினார்.  

தாம்ஸ் ஆகஸ்ட் 15, 1885 இல் இறந்தார் மற்றும் லண்டனில் உள்ள ப்ரோம்ப்டன் கல்லறையில் அடக்கம் செய்யப்பட்டார்.  

## ஆதாரங்கள்
# பார்வைத் தட்டு வீக்கம்



**பார்வைத் தட்டு வீக்கம்** (*Papilledema* or *papilloedema*), நாம் பார்க்கும் பொருளின் பிம்பம் எது என்பதை நமக்கு உணர்த்துவது கண்ணிலிருந்து மூளைக்குச் செல்லும் பார்வை நரம்பாகும். இந்தப் பார்வை நரம்பில் ஏற்படும் வீக்கம், நமது மூளையில் ஏற்படும் கட்டிகள் அல்லது பிரச்சனைகளால் ஏற்படுகிறது. மூளைத் தண்டு வட நீர் அழுத்தம் அதிகரிப்பதால் பார்வை நரம்பும் அதைச் சுற்றியுள்ள பகுதியும் வீக்கம் அடைந்து நமக்கு தலைவலி, வாந்தி, பக்கப்பார்வை குறைபாடு, இறுதியில் முழுப்பார்வைத் திறன் இழத்தல் போன்ற பாதிப்புகளை உண்டாக்குகிறது.  

## பார்வைத் தட்டு வீக்கத்திற்கு பிற காரணங்கள்
- தலைக் காயம்
- மூளை அல்லது முதுகுத் தண்டு கட்டி
- மூளை வீக்கம் அல்லது மூளைக்காய்ச்சல்
- மிக அதிக இரத்த அழுத்தம்
- மூளையில் இரத்தப்போக்கு
# திசுரி யுவனிகா



**திசுரி யுவனிகா** (; பிறப்பு மார்ச்சு), என்பவர் ஒரு இலங்கை திரைப்பட நடிகை ஆவார். இவர் தொலைக்காட்சி தொடர்களிலும் நடித்துள்ளார். 1994 இல் குழந்தை நட்சத்திரமாக நடிக்கத் தொடங்கிய யுவனிகா பல விருதுகளைப் பெற்றுள்ளார்.  

## பிறப்பு மற்றும் திரைத்துறை அறிமுகம்
இவர் சுசந்த சந்திரமாலி என்ற இலங்கையின் பிரபல நடிகைக்கும், குமாரு லியனகே தம்பதிக்கு மார்ச் 6, 1991 இல் பிறந்தார். 1994 இல் புஞ்சி குமரிகே நத்தலா திரைப்படத்தில் தனது தாயான சுசந்த சந்திரமாலியுடன் இணைந்து நடித்தார். அப்போது திசுரி யுவனிகாவிற்கு மூன்று வயதாகும். 1994 குழந்தை நட்சத்திரமாக திரைத்துறைக்கு அறிமுகமானாலும், 2001 இல் மீண்டும் உடு கேங் யமையா திரைப்படத்தின் மூலம் மீண்டும் அறிமுகமானார்.  

## விருதுகள்
- 2013 இல் சுமதி விருதுகளில் சிறந்த புதுமுக நடிகை
- 2014 தேசிய விருதுகளில் சிறந்த நடிகை
- 2015 இல் சுமதி விருதுகளில் சிறந்த நடிகை
- 2019 இல் சுமதி விருதுகளில் சிறந்த நடிகை
ஆகிய விருதுகளைப் பெற்றுள்ளார்.  

## திரைப்படங்கள்
| 2004 | *உடுகன் யமையா* | டிங்கிரி |  |
| --- | --- | --- | --- |
| 2008 | *மச்சான்* | மனோஜின் தங்கை |  |
| 2012 | *தருவானே* | துலானி |  |
| 2016 | *ஸ்பந்தனா* | அச்சினி |  |
| 2017 | *தர்மயுத்தாய* | அச்சினி |  |
| 2018 | *நிதகாசே பியா டிஎஸ்* | இளம் மோலி துனுவில | } |

## ஆதாரங்கள்
# அரசி கமிலா


**கமிலா** (பிறப்பு:கமிலா ரோஸ்மேரி சாண்ட், 17 சூலை 1947), ஐக்கிய இராச்சியத்தின் மன்னர் மூன்றாம் சார்லசின் அரசி ஆவார்.1 8 செப்டம்பர் 2022 ஆம் ஆண்டு அன்று அரசி இரண்டாம் எலிசெபத்தின் மறைவிற்குப் பின்னர் 6 மே 2023 அன்று மூன்றாம் சார்லஸ் மன்னராக வெஸ்ட்மின்ஸ்டர் மாளிகையில் முடி சூட்டிக் கொண்ட போது, கமிலாவும் ஐக்கிய இராச்சியத்தின் அரசியாக முடிசூடப்பட்டார்.  

## வரலாறு
1973இல் கமிலா பிரித்தானிய இராணுவ அதிகாரி ஆண்ட்ரூ பார்க்கர் பவுல்ஸை மணந்தார். அவர்கள் 1995இல் திருமண முறிவு செய்தனர். பின்னர் கமிலா 9 ஏப்ரல் 2005 அன்று மூன்றாம் சார்லசை திருமணம் செய்து கொண்டனர்.
# குவாங்


**குவாங்** (மலாய்: *Kuang*; ஆங்கிலம்: *Kuang*; சீனம்: 轟埠); என்பது மலேசியா, சிலாங்கூர் மாநிலத்தின், கோம்பாக் மாவட்டத்தில் (*Gombak District*); செலாயாங் நகராட்சியில் (*Majlis Perbandaran Selayang*) உள்ள ஒரு நகரம். மலேசியத் தலைநகரமான கோலாலம்பூரில் இருந்து 32 கி.மீ. மேற்கே உள்ளது.  

முன்பு காலங்களில் மலாயா தொடருந்து நிறுவனத்தின் (*Malayan Railways*) வடக்கு தெற்கு தொடருந்து பாதையில் இருந்து பத்து ஆராங் (*Batu Arang*) வரையில் ஒரு புதிய கிளைப் பாதை தொடங்கப்பட்டது.  

அப்போது அந்தப் பாதை குவாங் நகரத்தைக் கடந்து சென்றது. அதில் இருந்து இந்த நகரம் புவியல் ரீதியாக முக்கியத்துவம் பெற்றது.  

## பொது

இன்றைய நிலையில், சி.ஐ.எம்.ஏ. (*Cement Industries of Malaysia Berhad*) (**CIMA**) எனும் பைஞ்சுதை (*Cement*) தயாரிப்பு நிறுவனம் குவாங்கின் முக்கியத் தொழில் நிறுவனமாக விளங்குகிறது. இந்த நிறுவனத்தில் ஏறக்குறைய 1000 பேர் வேலை செய்கிறார்கள்.  

பலர் குவாங்கில் தங்கி வேலை செய்கின்றனர். மேலும் பலர் சுங்கை பூலோ; கெப்போங்; ரவாங் பகுதிகளில் தங்கி, இங்கு வந்து வேலை செய்கிறார்கள்.  

## போக்குவரத்து
### சிற்றுந்து

குவாங் நகருக்கு &nbsp;கத்தரி பெருவழி விரைவுச்சாலை (*Guthrie Corridor Expressway*); அல்லது &nbsp;வடக்கு-தெற்கு விரைவுச்சாலை 1 (*North–South Expressway Northern Route*); அல்லது &nbsp;கோலாலம்பூர்-கோலா சிலாங்கூர் விரைவுச்சாலை (*Kuala Lumpur–Kuala Selangor Expressway*) (**LATAR**); ஆகிய சாலைகளின் வழியாகச் செல்லலாம்.  

### தொடருந்து

குவாங் கொமுட்டர் நிலையம் வழியாக கிள்ளான் துறைமுகத்திற்கு செல்லலாம்.  

## குவாங் தமிழ்ப்பள்ளி

குவாங் தமிழ்ப்பள்ளியில் 179 மாணவர்கள் பயில்கிறார்கள்; 16 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  

| BBD7453 | குவாங் | SJK(T) Kuang | **குவாங் தமிழ்ப்பள்ளி** | 48050 | ரவாங் | 179 | 16 | } |
| --- | --- | --- | --- | --- | --- | --- | --- | --- |
- **குவாங் தமிழ்ப்பள்ளியின் படங்கள்**
# எர்மெலோவின் ஆரஞ்சு



**எர்மெலோவின் ஆரஞ்சு** (*Ermelo's Orange*) என்பது போர்ச்சுகல் நாட்டின் வடக்கு மண்டலத்தில் உள்ள, வடகிழக்கு மலைகளின் மறுபக்கம் அல்லது உயர் மலைகளுக்குப் பின்னால் எனப் பொருளில் ஆல்தோ திராச-சு-மோன்ச்சசு என்று வழங்கப்படும் முன்னாள் துணை மண்டலத்தில் உள்ள மிராண்டா து தோரு நகரப்பகுதியில் இருந்து பெறப்படும் ஒரு ஆரஞ்சுப் பழவகையாகும். உள்ளூர் உணவுகளையும் பாரம்பரிய சமையல் முறைகளையும் ஊக்குவிக்கும் உலகளாவிய மெள் உணவு நிறுவனம், *ஆர்க் ஆப் டேஸ்ட்* (சுவையின் பேழை) என்ற பெயரில் அருகிவரும் பாரம்பரிய உணவுகளைப் பன்னாட்டளவில் பட்டியலிடுகிறது. அந்த *ஆர்க் ஆப் டேஸ்ட்*டில் எர்மெலோவின் ஆரஞ்சுப் பழமும் பட்டியலிடப்பட்டுள்ளது.  

இப்பழவகை, போர்ச்சுகலில் உள்ள ஆர்கோசு டி வால்டெவெசு நகராட்சியில் உள்ள ஒரு மறைவட்டமான 'எர்மெலோ' என்பதிலிருந்து அதன் பெயரைப் பெற்றது. இப்பழத்தினை இந்தப் பகுதிக்கு புனித ஆசிர்வாதப்பர் சபையிலிருந்து பிரிந்து வந்த சிசுடர்சியன் துறவிகள் பன்னிரண்டாம் நூற்றாண்டில் அறிமுகப்படுத்தினர். அப்பழங்கள் விதையற்றவை, சாறுமிக்கவை, மெல்லிய தோலுடையவை, இனிமையானவை. பொதுவாக அவை இயற்கை வேளாண்மை முறையில் வளர்க்கப்படுகின்றன. அவை ஏப்ரல் மாதத்தில் அறுவடை செய்யப்படுகின்றன.
# சுவைச்சாறு செய்யுமிடம்


**சுவைச்சாறு செய்யுமிடம்** (*Saucery*) என்பது இடைக்காலத்தில் திரவங்கள் மற்றும் பனிக்கூழ் தயாரிப்பதற்கான பொறுப்பான அலுவலகம் ஆகும். அலுவலகத்தில் திரவங்கள் மற்றும் பனிக்கூழ் தயாரிக்கும் அறை சுவைச்சாறு செய்பவர் தலைமையில் இருந்தது. அலுவலகம் சமையலறைக்கு கீழ் இருந்தது. மேலும் பெரிய வீடுகளில் மட்டுமே தனி அலுவலகமாக இருந்தது. இது மசாலா வைக்கும் அறை மற்றும் துணி துவைக்கும் அறை போன்றவற்றுடன் நெருக்கமாக இணைக்கப்பட்டிருந்தது. இந்த சொல் இன்று பெரும்பாலும் வழக்கற்றுப் போய்விட்டது.
# தேவி கன்னியாகுமரி



**தேவி கன்னியாகுமரி** என்பது சுப்ரமணியம் இயக்கத்தில் 1974 ஆம் ஆண்டு வெளிவந்த மலையாளத் திரைப்படமாகும் . பேபி வினோதினி, கவியூர் பொன்னம்மா, திக்குறிச்சி சுகுமாரன் நாயர், கடமங்கலம் சதானந்தன் ஆகியோர் இப்படத்தில் முக்கிய வேடங்களில் நடித்திருந்தனர்.  

இப்படத்திற்கு ஜி. தேவராஜன் இசையமைத்துள்ளார். வயலார் ராமவர்மா, அஸ்வதி திருநாள், சுவாமி விவேகானந்தர் ஆகியோரின் பாடல்களுக்கு எல்ஆர் ஈஸ்வரி, பி சுசீலா, பி ஜெயச்சந்திரன், பி மாதுரி மற்றும் செல்மா ஜார்ஜ் மற்றும் கே. ஜே. யேசுதாஸ் ஆகியோர் பாடியிருந்தனர்.  

## நடிகர்கள்

- வினோதினி சசிமோகன் - தேவி கன்னியாகுமரி
- கவியூர் பொன்னம்மா - வயதான பெண்மணி
- திக்குறிசி சுகுமாரன் - கம்சன்
- கெடாமங்கலம் சதானந்தன்
- பிரேமா as- பத்மாவதி
- மோகனன் குட்டி கிருஷ்ணன் - ஓமனாவின் குழந்தையை கடத்துபவர்
- சுபா
- ராகவன் - ஓமனாவின் கணவன்
- உன்னி மேரி - குமாரி
- அடூர் பவானி - உமா
- அடூர் பங்கஜம் - காமாட்சி
- ஆனந்தவல்லி
- ஆறன்முளா பொன்னம்மா -தங்கம்மா சேச்சியாக
- ஜெமினி கணேசன் - வாசுதேவன்
- ராஜஸ்ரீ - தேவகி
- காந்தாராவ் - மகாவிஷ்ணு
- கொட்டாரக்கர ஸ்ரீதரன் நாயர் - பத்மாவதியின் கணவன்
- மஞ்சு பார்கவி - காளி
- என். கோவிந்தன்குட்டி ஆற்காடு நவாப்
- பி. கே. ஆபிரகாம் - பாணாசுரன்
- ராணி சந்திரா - ஓமனா
- எஸ். பி. பிள்ளை வில்லுப்பாட்டு பாடகர் தாசன் பிள்ளை
- கே. வி. சாந்தி
- டி. கே. பாலச்சந்திரன் - நாரதன்

## ஆதாரங்கள்
# டி. கே. பாலச்சந்திரன்



**டி. கே. பாலச்சந்திரன்** என்பவர் ஒரு இந்திய நடிகர். அவர் முக்கியமாக மலையாளத் திரைப்படங்களில் பணியாற்றினார். 200க்கும் மேற்பட்ட மலையாளத் திரைப்படங்களில் நடித்துள்ளார்.  

திரைத்துறையில் தயாரிப்பு, உரையாடல், கதை, திரைக்கதை என பலதுறைகளில் பங்களிப்பு செய்துள்ளார். பாலச்சந்தருக்கு மலையாளத் திரைப்பட வரலாற்றில் இரட்டை வேடத்தில் நடித்த முதல் நடிகர் என்ற பெருமையுள்ளது.  

## குடும்பம்
பாலச்சந்திரன் குஞ்சன் பிள்ளைக்கும் பருக்குட்டியம்மாவுக்கும் ஐந்தாவது மகனாகப் பிறந்தார்.  

பாலச்சந்திரன், விசாலாட்சி என்பவரை திருமணம் செய்து கொண்டார். இந்த தம்பதிக்கு வசந்த், வினோத் என்ற இரு மகன்கள் இருந்தனர். நடிகர் வஞ்சியூர் மாதவன் நாயர் இவரது அண்ணன்.  

## திரைத்துறை
பாலச்சந்திரன் 1940 இல் "பிரஹலாதா" திரைப்படத்தில் நடித்தார். அப்போது இவருக்கு பதிமூன்றே வயதாகும். 1968 ஆம் ஆண்டில், மலையாள திரைத்துறையின் முதல் முழு நீள நகைச்சுவை திரைப்படமான விருதன் ஷங்குவில் நடித்தார்.  

#### தமிழ்
- ஜாதகம் (1953)
- *அந்த நாள்* (1954)
- நாடோடி மன்னன் (1958)
- பாண்டி தேவன் (1958)
- தெய்வத்தின் தெய்வம் (1962)
- குலவிளக்கு (1969)
- நீதி (1972)

## ஆதாரங்கள்
# வஞ்சியூர் மாதவன் நாயர்


**வஞ்சியூர் மாதவன் நாயர்** என்பவர் ஒரு இந்திய நாடகக் கலைஞர் ஆவார். இவர் மலையாளத் திரைப்படங்களிலும் நடித்துள்ளார்.  

## குடும்பம்
வஞ்சியூர் மாதவன் நாயர், திருவனந்தபுரத்தில் குஞ்சன் பிள்ளைக்கும் பாருகுட்டியம்மாவுக்கும் பிறந்தவர். இவர் மலையாள நடிகர் டிகே பாலச்சந்திரனின் அண்ணன் ஆவார் .  

## திரைத்துறை
வஞ்சியூர் மாதவன் நாயர் 1960கள் மற்றும் 1970களில் மலையாளத் திரைப்படங்களில் நடித்தவர். இவர் திருவனந்தபுரத்தின் நீலம் ஸ்டுடியோஸின் பல படங்களில் நடித்துள்ளார் . நவலோகம் (1951), பால்யசகி (1954) ஆகியவை அவரது பிரபலமான திரைப்படங்களாகும். 4000க்கும் மேற்பட்ட மேடைகளில் நாடகங்களில் நடித்துள்ளார்.  

## ஆதாரங்கள்
# இந்தியா ஆப்டெல் லிமிடெட்



**இந்தியா ஆப்டெல் லிமிடெட்** (*India Optel Limited*), இந்திய அரசுக்கு சொந்தமான பொதுத்துறை நிறுவனம் ஆகும். இதன் தலைமையகம் உத்தராகண்ட் மாநிலத்தின் தேராதூன் நகரத்தில் உள்ளது. 1 அக்டோபர் 2021 அன்று படைக்கலத் தொழிற்சாலைகள் வாரியத்தை 7 பொதுத்துறை நிறுவனங்களாக பிரிக்கப்பட்டது. அதில் இந்தியா அப்டெல் லிமிடெட் நிறுவனமும் ஒன்றாகும்.இந்திய பாதுகாப்புப் படைகளுக்கு தேவையான சென்சார்கள், இரவில் பார்க்கும் கருவிகள், தொலைதொடர்பு கருவிகள் இந்நிறுவனம் உற்பத்தி செய்கிறது.  
## உற்பத்தி தொழிற்சாலைகள்
இந்நிறுவனம் கீழ்கண்ட இடங்களில் உற்பத்தி தொழிற்சாலைகள் கொண்டுள்ளது:  
- ஆப்டோ-எலக்டிரானிக்ஸ் தொழிற்சாலை, தேராதூன்
- படைக்கல தொழிற்சாலை, சண்டிகர்
- படைக்கல தொழிற்சாலை, தேராதூன்}}
## இதனையும் காண்க
- இயந்திரா இந்தியா
- படைக்கலத் தொழிற்சாலைகள் வாரியம்
- இந்திய அரசின் பொதுத்துறை நிறுவனங்கள்